Document ID: 32007R0326

KOMISIJAS REGULA (EK) Nr. 326/2007
(2007. gada 27. marts),
ar ko 2007. gadam paredz atkāpi no Regulas (EK) Nr. 1518/2003 attiecībā uz izvešanas atļauju izdošanas datumiem cūkgaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopējo organizāciju (1), un jo īpaši tās 8. panta 2. punktu,
tā kā:
(1)
Atbilstīgi 3. panta 3. punktam Komisijas 2003. gada 28. augusta Regulā (EK) Nr. 1518/2003, ar ko nosaka sīki izstrādātus noteikumus izvešanas atļauju sistēmas īstenošanai cūkgaļas nozarē (2), izvešanas atļaujas izdod nākamajā trešdienā pēc tās nedēļas, kurā tika iesniegti atļaujas pieteikumi, ja Komisija šajā laikposmā nav veikusi nevienu no īpašajiem pasākumiem.
(2)
Ņemot vērā svētku dienas 2007. gadā un to, ka Eiropas Savienības Oficiālais Vēstnesis minētajās dienās iznāks neregulāri, laikposms starp pieteikumu iesniegšanas dienu un atļauju izdošanas dienu būs pārāk īss, lai nodrošinātu pienācīgu tirgus pārvaldi. Tādēļ šis laikposms ir jāpagarina.
(3)
Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Komisijas Regulas (EK) Nr. 1518/2003 3. panta 3. punkta, 2007. gadā atļaujas izdod saskaņā ar šīs regulas pielikumā norādītajiem datumiem.
Šo atkāpi piemēro, ja pirms minētajiem izdošanas datumiem nav veikti nekādi īpaši pasākumi, kas paredzēti Regulas (EK) Nr. 1518/2003 3. panta 4. punktā.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 27. martā

Labels: 3
17
15